CELEX: C2005/093/28
Language: sk
Date: 2005-04-16 00:00:00
Title: Vec C-78/05: Návrh na začatie prejudiciálneho konania podaný uznesením Tribunale di Livorno z 19. januára 2005, ktorý súvisí s konaním: Gentilini Umberto proti Dal Colle Industria Dolciaria SpA

16.4.2005   
            
            
               SK
            
            
               Úradný vestník Európskej únie
            
            
               C 93/15
            
         Návrh na začatie prejudiciálneho konania podaný uznesením Tribunale di Livorno z 19. januára 2005, ktorý súvisí s konaním: Gentilini Umberto proti Dal Colle Industria Dolciaria SpA
   (Vec C-78/05)
   (2005/C 93/28)
   Jazyk konania: taliančina
   Tribunale di Livorno (Taliansko) podal uznesením z 19. januára 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Gentilini Umberto proti Dal Colle Industria Dolciaria SpA a bol doručený kancelárii Súdneho dvora dňa 17. februára 2005.
   Tribunale di Livorno žiada Súdny dvor, aby rozhodol o nasledujúcich otázkach:
   
               a)
            
            
               Má sa, vzhľadom k obsahu článku 17 smernice Rady z 18. decembra 1986 o koordinácii právnych predpisov členských štátov týkajúcich sa samostatných obchodných zástupcov (1), vykladať článok 19 tejto smernice v tom zmysle, že vnútroštátna právna úprava môže upraviť režim náhrady obchodného zástupcu vyplácanej na základe vzájomnej dohody, záväznej pre jej zmluvné strany, nehľadiac na podmienky uvedené v dvoch zarážkach písmena a) odseku 2 článku 17, a vzhľadom k tomu, že je možné kvantifikovať túto náhradu na základe kritérií vyplývajúcich nie zo smernice, ale zo vzájomnej dohody, a to s tým dôsledkom, že v mnohých prípadoch bude vyplatená menšia náhrada ako maximálna stanovená v smernici,
            
         
               b)
            
            
               Má byť náhrada obchodného zástupcu určená analyticky zohľadniac posledné provízie, ktoré dostal počas rokov nasledujúcich po skončení svojej činnosti vo vzťahu ku klientom, ktorých získal alebo v závislosti od nárastu uzavretých obchodov, ku ktorému došlo na základe jeho súčinnosti, použijúc kritérium spravodlivosti len pre úpravu sumy alebo existujú iné súhrnnejšie metódy určenia, ktoré sa viacej odvolávajú na kritérium spravodlivosti.
            
         
      (1)  Ú. v. ES L 382, 31.12.1986, s. 17